Laupäeva oli meie juures üritus, mille raames pidi aknad lahti tegema, et kõik ikka hingata saaksid. Ilmselgelt ärkasid kõik sääsed kilomeetri raadiuses ja tulid meile kontvõõrasteks. Pool üritust veetsime neid nottides, aga sellele vaatamata olid pisikesed lendavad tõprad magamamineku ajaks ikkagi hordina kohal. Kaklesin nendega  kõigepealt niisama teki alt, siis otsustasin et ohverdan neile oma parema käe ja vedasin selle teki alt välja. Raisad sõid selle praktiliselt ära, lisaks mu otsaesise ning ühe silmalau ka. Nii istusingi kell 4 hommikul tõusva päikese kiirtes voodis ja _mõrvasin_ sääski, käed verised, kuniks sai uuesti magama. Järgmine hommik võtsin koristamise raames tolmuimeja ning kättemaks oli minu!